钦定古今图书集成/历象汇编/庶征典/第008卷 > 《历学会通》 > 《陨坠昼见篇第三十四》
## 钦定古今图书集成/历象汇编/庶征典/第008卷 > 《历学会通》 > 《陨坠昼见篇第三十四》

“民离叛兮，星陨于天；天下乱兮，星坠于地。”列宿所坠，
其下国亡。星坠为石，流血兵起。坠而如有人言者，善
恶如其言。坠而化为龙形者，将有哭泣事。为兽，则国
有兵凶。为土则天下大水。化为金铁，天下兵凶，变作
草木，干戈在国。坠为人形，粟麦飞虫皆为水旱，兵饥
大起。星陨坠照人而沓声如雷，为大战覆军，而血流
“千里。”夕见则臣有阴谋，夕坠则其下兵疲。星昼流而
光耀横天，诛忠良而臣下图议。若六七八九皆昼见
坠地，为丧，旱兵饥而君忧逼弑。昼出而与日争光，主
兵丧而伤大水。常星不见及次舍动摇，君将崩亡而
庶民劳役。